
TRAIAN DEMETRESCU 


1866—1896. : 3 


In una din ultimele scrisori cătră editori, regretatul 
poiet—care-mi încredința atunci manuscrisul și supra- 
vegherea “volumului de fuță—nu cerea decit poză exem- 
plare din Agvarele— „pentru prieteni“. 

Ce puţini prieteni buni are un poiet, chiar cînd ea- 
tit de simpatic și de iubit, precum a fost autorul Agua- 
relelor —mu este așa, duioase cetitoare ?.. 

Scrisoarea aceea a devenit un testament literar ; „A- 
quarelele“ —o operă postumă, iar prietenului îi căzu 
trista însărcinare din partea editorilor de a serie un articol 
—o „biografie“ după expresia d-lor, în fruntea voluinului. 


„Biografia“ o vor găsi cetitorii în versurile poietului. 
Incepînd cu copilăria, de care-și amintia ca 


„De-un basm cu o ursită rea 
Si nu știu bine: e-0 poveste 
Saŭ e copilăria mea?“ 


pînă în momentul cînd închizindu-și în criptă iluziile 
de viață și noroc ne’nvăța ce să facem 


„Cind veți lăsa în fundul gropiă 
Cosciugul meă cioplit din lemn...*, 

Traian şi-a povestit zi cu zi în graiu de lacrimi så- 
răcăciosul traii, bogat în neajunsuri și decepţii. 

Ce sar mai putea povesti despre viața poetului ? 

Sună prea pretențios și deșert cuvîntul acesta de o 
„viaţă“ în istoria bietului bohem care și-a consumat cei 
mai frumoși ani ai scurtei tinereţi în para unei lungi 
şi triste presimţiri de moarte, care n'a cerut nimic vie- 
ţei decît doară beţia de iluzii, fiorii unui extaz tre- 
cător, farmecul uitării ;— biet visător 


n: cu Sufletul nostalgic pa 
De cerură largi, de vecinică primăveri“, 


care se simţia tot mai aproape, mai aproape de nesim- 
tire şi în acelaşi timp 


„tot maŭ departe 
De visurile mele...“ 


Chinul acesta al unei agonii conștiente aminteşte pe 
martirul care a gemut sub cerul cald pe care-l visa zadar- 
nic duiosul Tradem,—aminteşte pe Leopardi, icoana su- 
ferinţei omenești 

E ezite i A AAAA per cieco 
Malor, condotto della vita in forse 
Piansi la bella giovanezza e il fiore 
De'miei poveri dì, che si per tempo 
Cadeva ; e spesso allore tarde, assiso 
Sul conscio letto, dolorosamente 
Alla fiocea lucerna poetando 
Lamentai co silenzi e con la notte 
Il fuggitivo spirto, ed a me stesso 
In sul languir cantai funereo canto. 

Dar poetul Senzzitivelor şi Aguwarelelor are plinsul senin. 
întrerupt de rare zimbete. aprinderi de entuziasm, nobile 
compătimiri și mai presus de toate plins resemnat, fără 
blestem. Lumea nu e vinovată de nimic și chiar dacă e, 


so știi în vecă ierta“. 


In „Aquarele“ cetitorii vor găsi cele mai duioase bu- 
căţi scrise de regretatul poiet. Vor regăsi talentul mo- 
dest al lui Traian Demetrescu  constind în o-muzică si- 
gură a versului îmbrăcindo delicată senzibilitate de ar-. 
tist. Vor ceti pe întiia pagină: Magdalena; cele trei 
strofe nu conțin idei și imagini neobicinuite, dar nu se 
află în literatura noastră o bucată mai mișcătoare prin 
simplicitatea și plasticitatea. expresiei. Același lucru— 
în privința mai a tuturor bucăţilor din volum; ele ne 
lasă aceeași impresie și trădează o presimţire nedezmin- 
țită a frumosului simplu și nemuncit : 


Le beau veste dans Part ce qu'il est dans la vie....; 
o tristeţe care se comunică, o armonie pioasă care `n- 
duioșază, un suflet, lipsit de credinţă și mîngiiere, blind 
pînă la nepăsare, şi resemnat uneori pînă la cinism. lubitei 


z- Care mă înșală, 
De două ori pe săptămână“, 


îi iartă tot în schimbul unei singure virtuți : 


pata lati să fie'n veci frumoasă“. 


Nu iertăm și noi oare toate slăbăciunile din viața u- 


III 

nui artist în schimbul unicei virtuţi : să-ïfie'n veci fru- 
moasă producţia minţii şi imaginației lui ? 
„O temee inteligentă— căreia poetul i-a răsplătit cu ver- 
suri superbe câte-va clipe de prietenie și fericire— vorbin- 
bindu-mi de poiet—„un trup de schelet, care susținea 
un cap ideal de frumos și ochi plini de viaţă“ — zicea. 
că „Traian nu știa decit să iubească și să uite...“ 
„Nisa bietul să moară ca Hafiz în leagănul rozelor de Și- 
raz, ca Musset în noaptea albei voluptăți— dar palida Fti- 
zie, amanta geloasă a visătorilor, i-a stins pe buze cînte-— 
cul drag ducîndu-l în împărăția eternei tăceri, 


A. Steuer man- 


I Julie 1896. 


po 

"Romibid. liberă” | 
(Duminică 6 mai 1958 = PP, 20 


-= Traderm inedit 

Pe calea Stalingrad Nr. 41 se 
A află casa memorială Traian De- 
3 metrescu. Tot aici sînt adăpostite 
3 ultimele manuscrise | şi biblioteca 
4 Elenei Farago a cărei cameră de 
3 lucru a:fost în întregime reconsti- 
3 tuită prin bunăvoința. Victoriei Po- 
3 pescu, sora cea mai mică a poetu-! 
lui Traian Demetrescu şi 

3 sa rudă în viaţă, 
3 Din această căsu 
jcraiovene a pornit într-o lume de! 
nedrepte așezări să-şi  îndepli- 
-|mească chemarea. Tradem — după 
cum își semna cu pseudonim ver- 
„ger Ra înftăcărate, poetul | „Viz 
! sätorilor flămânzi şi goi“. Mărtu-! 
irie a vieţii aspre. și lipsurilor ce! 
le-a îndurat cu seninătate stă inte-! 
; riorul auster al camerei sale de 


lucru: o masă-birou cu mamus-! 
? orise, un duiap-bibliotecă, o măsu-! 


Traian FERR cu PND 


ultima! 
$ 


tä a mahalalei 


im 


i į plinirii celor 60 de ani H la moar-} 


' tea sa, 


CINTAREȚUL 


Precum, soarele nu poate 
Să nu iasă într-o zi; 
Precum uourul Trebuieşte 
Ca să plouă, ori ce-o fii 


Precum trebuie piriul 

Să tot curgă neincetat ; 
Cum torentul vrea în mare 
Să se verse înfuriat; 


Și precum amorul cată 
Tot ce-i place pe pămînt, 
Astfel mie-mi. trebuieşte 
Să tot cint și iar să cint! 


eledan ed ace dne p Ais PRO SE PO 0pg0 o0o go rA , 


itä pentru reviste, bustul lui Tols- 


i toi.. Patul nu mai există: locul; 

|ti este ocupat acum de vitrinele | 
fcu manuscrise şi ediţii ale operei i 
: sale, | 
i Am răsfoit cu atentie câteva! 
$ teancuri de manuscrise. Printre ele! 
ise află încă destule poezii nepu-! 
blicate care merită atenţia istorici- | 

“lor literari și, nu mai puțin, a citi-j 

Í torilor. Dintre ele am ales-o pe 
„cea de față căreia îi facem loc —! 
- f după atiția ani de la: data scrierii 


4 în coloanele, unei gazete. 
d 
R 


Omagiu postum şi îndemn la cer- j 

MAGDALENA 


Cind jalea vîntului tomnatie 

Prin desfrunziţii arbori trece, 

Tu te gindești la baluri, doamnă,— 
Eu mă gindesc la soba rece... 


Cind primii fluturi de zapadă 
Plutesc în zarea albicioasă, 

Tu te gindești la rochii scumpe,— 
Eu mă gîndesc că's zdrențuroasă.... 

ŞI cînd în nopţile de iarnă 
Cînţi la clavirul tău, visînd, 
Tu te gindeşti că ești iubită, — 
Eu mă gîndesc c'o să mă vînd.... 


DIA 

NECREDINCIOASA 


Cu trup înalt și mlădios, subțire 

Ca un salcîm crescut abia de-o vară, 
Ea pare că soseşte dintro țară 
Intrevăzută în închipuire... 


C'un gest te farmecă de 'nfiorare, 

Sau de te-atinge cu matasa rochii, 

Sau de-o zărești zimbind, sau de-i vezi ochii 
Ș i 

Primejdioși ca nopţile pe mare... 


www.dacoromanica.ro 


O! glasul ei l-—acorduri de cuvinte,— 
Blajin, duios, ca plinsul unor strune,— 
Eu îl ascult șil cred, orice mi-ar spune, 
Cum cred bătrînii m cărțile lor sfinte... $ 


Adese-ori mă; ceartă, dar :știu' bine 

Mai dulce 'n urmă o să mă desmierde; 
Și sufletu-mi în sufletu-i se pierde, 
Precum o rază 'n zările senine.... 


Ce'mi pasă dacă e. necredincioasă.|.... 
Urască-mă sau uite-mă.... tot una... . 
Ea m'a iubit,—păstrindu-şi. tot-de-auna 
Virtutea ei: să fie `n vecă frumoasă... 


10 

CEN ADELE i nt 


Bâtrinul s'arată în uşă— 
E 'gîrbov sub anii cei grei, — 
„Stăpine, pricepe-mi durerea: 
„Furi pîinea copiilor me! 


„Ce lesne saracii ca mine - 
„Netrebnici pe drumuri s'aruncă! 
„O viaţă întreagă muncit-am 
„Și-acum îmi iea dreptul la muncă. 


11 

„Din braţele mele, odată 
„Puternice, azi îmi rămîne 
„Doar unul. —și-acuma cu-acesta 
„Cer mila ta crudă, stăpine! 


„Cînd nu mai sunt bun la nemica, 
„M'alungi.—şi nu aï îndurare ! 

„Și uiţi că din braţele mele 

„Eşti astăzi puternic și mare ! 


„Departe nu-i ceasul din urmă 
„Cind zilele mele s'or duce,— 
„Căci toată, răsplata viețe-mi 

„E-atita: o groapă ș'o cruce!“ 


Patronul atară-l alungă.— 
Bătrînul .sub anii cei grei, 


Cu glasul în lacrimi suspină: 
„Furi pinea copiilor mei!“ 


aa 

VÎNZĂTOAREA DE ILUZII 


ȘI... într'o bună dimineață, 
Decepţia,. urită foc, 

Intră "m oraș, pe ne-așteptate, 
Strigind: „Iluzii de noroc! 


„Iluzii de amor!.... Iluzii 
„De glorie și tinereţe... 
„Iluzii mari de sănătate !... 
„Iluzii dulci de frumuseţe!“ 


13 

Şi marfa asta nestirșită 

Mai mult ca, pîinea se vindea, 
'ăcă fie-care "și cumpărase 
Iluzia ce urmărea... 


Dar un poet, retras de-o parte, 
Zimbea amar spre vînzătoare :— 
El cunoscuse altă dată 

Pe vecinica amăgitoare.... 


14 

BILETUL. DE NOROC 


Iubita mea, care mă nșeală 

De două ori pe săptămînă, 

Mergea alăturea de mine, 
Ținindu-mă de mînă. 


Şi mă gîndeam c'amăgitoarea, 

Rizînd de visul meu deșert, 

Mai dulce o să mă sărute 
Rugîndu-mă s'o iert! 

La colțul unei strade "'nguste, 

De-abia puteai găsi un loc, 

Un vrăjitor vindea mulțimei 
Bilete de noroc. 


Am tras şi eu la întimplare 

Biletul meu și lam plătit; 

In el sta seris aceste vorbe: 
„Nu poţi fi fericit !“ 


De-atuncea, cind îmi cert iubita 

Că mă înşeală pe tot locul, 

Ea mă desmiardă și îmi spune: 
„Așa ţi-e scris norocul!“ 


16 

IN OCHII LUI... 


Am o icoană în părete: 

In linii șterse “i zugrăvit, 

„Murind, cu ochii către ceruri, 
Divinul răstignit. 


La ea se închinau odată 

Părinţii mei... și se rugau; 

De-asupra ei, la zile sfinte, 
O candelă ardea... 


17 

Eu am pierdut de mult credinţa 

Şi. semnul crucei l-am uitat... 

Dar une-ori, privind icoana, - » 
Mä simt înduioșat. 


E-atit. senin și resemnare 

Pe chipul blindului Isus, 

Și-atita pietate-artistul 
In ochii lui a pus; 


Că "'nvăţ, uitindu-mă spre dinșii : 

Ori-cit cu lumea, te-ai lupta 

S'o ‘nyingi sau s'o urăşti..... mai bine 
S'o știi în veci ierta! 


LO Cui 


18 

CIREȘELE 
Doamnei M. C. 


— „Dă-mi, fa, cireșele !...“—Ea tace, 
Dar ochii ei, uimiţi, îi spun: 
„Auzi, cireşe în Dechemvre !.. 
„Zăii, mă băiete, ești nebun !* 


— „Dă-mi, fa, cireșele !...“— la coase 
Cămașa'i prinsă în ghierghiet, 

Şi 71 lasă ?n voie s'aiureze : 

Il vede ea că e cu chief. 


19 

POVESTEA REGELUI 


-In cârciumă larma se'ntinde, 

Sint mesele pline de lume; 

Iar fetele 'mpart tuturora 
Pahare şi glume... 


Un orb cuo țiteră’n spate 
S'așează pe-un scaun de-o parte; — 
Și berea se varsăn șiroaie 

Din halbele sparte... 

— „Să cânte l“... și orbul începe, 
Şi strunele tainice spun 
Istoria regelui. sumbru, 

Uitat și nebun... 


-O fată frumoasă ascultă 

Șimtreabă : „De ce a murit ?“.., 

Iar orbul sfirșește povestea: 
„Ea nu Fa iubit!“ 


München, 1894. 

SERUL 


Fireşte, trebuie să fie: 
O armonie, un mister, 
Ce-atrage sufletul spre cer. 


In trista mea copilărie, — 


Cu paginile ei de plingeri.-— 
Credeam că ceruï plin de îngeri... 

Credinţa mea e astă-zi dusă, 
Cu ea şi-al visurilor stol.— 
Şi astă-zi cerul meu e gol! 


Dar, ca o taină n veci nespusă, 
Rămas-a vecinicul mister 
Ce-atrage sufletu-mi spre cer ! 


ED 

DOI BOGAȚI 


M'a dus avarul să'mi arăte 
Intregul său tezaur, 

"Şi mi-a deschis o ladă plină 
Cu aur... aur... aur... 


Privindu-mă cu ochi ironică 
Mi-a zis: „Arată-mi mie 


„Si tu, acum, dacă se poate, 
„Atita bogăţie !“ 


5 pe 

Atuncia, ca să-mi sting în suflet 
Sarcazmul și amarul, Acre 
Și să-i arăt că de cât mine 

E mai sărac avarul ; 


L-am dus grăbit spre locuinţa, 
l; : 
Spre raiul dragei mele,” 
Și-am zis avarului : „Priveşte 
„Furiş printre perdele !* 


El s'a uitat: pe-o pernă albă 
Dormea iubita dusă, 

Şi `n jurul ei plutea un farmec 
De linişte nespusă... 


Ne-am dus în urmă fie-care 
Spre scumpul său tezaur: 


Eu la iubita mea,—Avarul 
Spre lada lui cu aur... 


se 


26 

FATA 


— A cui eşti fată ? 

— A cui sint nici eu nu'mi dau seamă, 
„Nam nici surori, nică frați, nică mamă, 
„Nici tată. A 

„Spun une-ori 
-„Bătainii ce mă, ţin de milă, 
„Dar nu pricep;—că sînt copilă 
„Din fiori“. 

— Şi cui ești dragă ? 
— Nu ’s nimănui, căci sînt de vină 
„Acei ce m'au lăsat străină, 

„Și 'n veci pribeagă... 


„Ba... să nu minţ: 

- „Aud că, azi o săptămînă, 

„Mar fi văzut, stînd la fiutînă, 
ò` „Un fiu de prinţ...“ 


28 

NOSTALGI DE ANTICHITATE 


In nopţile de vară. cu limpezi zări de-argint, 
Las orele sub visuri nostalgici de se curmă: 
Trăese în alte vremuri, cu veacuri multe "n urmă,— 
Sînt dragul unei fete frumoase din Corint. 


Cind zilele's senine colind pe sub arcade, 
Admir statui și temple, nu simt cum zboară clipa ; 
Salut c'un gest molatic pe cetățeanu-Antipa, 

Ce 'mșiră unor tineri prieteni lungi tirade... 

Nu sint urit. pe semne, am ochi duioși, statură 
Subţire, mlădioasă, și dinții mei sînt perle, 
Căci azi o curtezană, cu ochi ca două stele, 
Privit-a lung la mine cun zîmbet cald pe gură. 


Aseară, întilnit-am, plimbindu-mă a lene 

Sub bolta fremătoasă a unor vechi olivi, 
O ceată de nemernici, bogaţi și guralivi, 
Rizînd de înțeleptul în zdrențe—Diogene ! 


Tar. Cinicul privindui, clipihd ușor din gene, 
I-a risipit eo vorbă, cum risipești gunoiul 

Cu o suflare, —’n cale rostogolind butoiul, 

Sa. dus grăbit asculte vorbind pe-Antisithene. 


La un banchet, dăunăzi, ca de-obicei, femeea, 
Dădea prilej de sfadă ; Laïs era cu noi, 
Și-avea drept s'o sărute pe umerii săi goi, 
Cine știa să spuie un vers din Odiseea! 


30 

Dar nopţile de vară sînt scurte... Mă trezesc, 
Căci visurile mele nostalgice se curmă... 

Şi din acele vremuri, cu veacuri multe ’n urmă, 
In vremile de astăzi revin,—și mă ’ngrozesc ! 


2 
@ 

BĂTRÎNUL ARTIST 


„Să'mi cînți, să'mi cinți un cîntec trist, 
„Să stingi din sufletu-mi pojarul!“ 
Am zis bătrinului artist, 

Și mi-am umplut cu vin paharul. 


Şi el şi-a strîns sub braţ chitara, 
Şi-a început duios și rar : 

„Cind soarele apune vara, 

„Nu te mihni,—răsare iar! 


33 


Aquarele. 

„Şi dacă te înşeală-o fată, 
„Bea un pahar mai mult şi tacă; 
„Și cată altor fete dată, 
„Mult mai frumoase, să le placi. 


„Nu'ţi sfişia zadarnic pieptul 
„Pe-o sulerință trecătoare; 
„Sint alţii care nau nici dreptul 
„Să plingă pentru ce îi doare. 


„Eu nu știu alt-fel să descintec 
„Pe cel ce e nenorocit!“ 


Sub farmecul acestui cintec, 
Iar-am sperat, iar am iubit! 


aci 


34 

DUȘMANI 


Eram prieteni vechi, odată, 
Ba din din acelaşi sat, 
Și pentr'o "mpărăţie "'ntreagă 
Noi nu ne-am fi certat. 


Dar într'o zi de sărbătoare, 
Mergînd pe cîmp agale, 

Co fată, dintrun sat aproape, 
Ne-am întîlnit în cale. 


WwWwWw.dacoromanica.ro 


„A cui eşti, fa?—i-am zis în treacăt, 
„Ia stăi din mers o leac ei 

„A cui să fiu ?—ea ne răspunde, 

„A cui o şti să'mi placă...“ 


Atât a trebuit: o vorbă, 
Şi-un semn cu salba miinii,— 
Şi dintro vorbă de muiere 
Azi ne mincăm ca ciinii... 


© 

ÎMPREUNĂ 


Pornit-au inimi singuratică 
De tineri și fecioare, ; 

Să dea de urma fericirei, - 
In lumea asta mare. 


Și fie-care se pierduse | 
Pe-un drum deosebit,— 

De și spre fericire nu e 
De cît un drum menit. 

Și singuraticile inimi 

In lunga rătăcire, 
_Pierit-au multe... și nică una 
Na dat de fericire. 


Din stolu ’ntreg doar două inimi, 
In goana lor nebună, 


Au întilnit-o.—dar acelea 
Merseseră 'mpreună. 


© 

AVE-MARIA 
(In biserica sf. Stefan). 


Ave-Maria... Și spre bolta 

= Măreţului și trist altar, 
Permecătorul glas de orgă 
Se 'malţă ca un plins amar... 


In sufletele credincioase 

“Cad notele mingiietoare, 

- Cum peste frunzele de toamnă 
Amurgul razelor de soare. 


39 

Ingenunchiată înaintea 
Crucificatului Hristos, 

O palidă prostituată 
Plingea ca un copil duios. 


Și "nmărmurită, în durerea 

Religioasei aiurări, 

Părea, de veacuri că așteaptă 
~ Cuvîntul ultimei iertări. 


Viena, 1894. 

ILUZIA DIN URMĂ 


Povestea spune că un tinăr 
Pe-un drum grăbit: mergea. 
— „Hei încotro ?* "Pntreabă vintul. 
— „Alerg spre draga mea ! 


„De cînd nu m'a văzut sînt veacuri !.. 
„Ea poate plinge-acum ;— 

„O! vintule, ași vrea, în fugă, 

„Să te întrec la drum !* 

5 


— „Ascultă, tinere, o clipă: 
„Să'mi spui, dacă se “poate, 
„De mai păstrezi cum-va iluzii, 
„Sau le-ai perdut pe toate?“ 


— „Iluzii 2... Sfintele nimicuri, 
„Sau dus, s'au risipit; 

„Doar una, preţuind cât toate, 
„Mai am: că sînt iubit!“ 


— „Atunci, din drumul tău te 'ntoarce, 
„Și graba ta o curmă,— z 
„Dacă voeşti säti mai rămînă 

„uzia din urmă“ 

LA MORGĂ 


Gardiştii au găsit-o moartă 
Pe stradă, vinătă de frig, 
„Și către Morga au pornit-0,— 
Pără coşciug și fără drig. 

1 


Era o hbiată rătăcită, 
Prostituindu-se pe bani, 
Cu tinereţea zdrențuită 
Abia la opt-spre-zece ani! 

Tubitul ei,—poetul palid,— 
Un. visător frumos și trist, — 
© 'mţelegea şi o iertase, 
Precum pe Magdalena, Krist! 


Și pe cînd ea la Morga zace 
Sub fereastraie şi sealpele,— 
El o așteaptă în mansardă, e 
Și-o caută mereu prin stele... 


Da 

STREAT A. 


Ea caută în sîn scrisoarea, 

Pe care-aseară i-am cerut-o ; 

Şi de o dată 'ngălbineşte 

_Şoptindu-mï: „Am pierdut-o!“ 
Sg 

Dar cînd mă uit adînc în ochii; 

„So văd că minte nu e greu; 

Și liniștit o rog atuncea, A 

„So caut eu. 


Q 

LUI PASTEUR 
— După Bully Prudhomme — 


In vremile lui Hercul—titanică făptură, — 
Natura 'nverșunată: pe om lovea mereu; | 
La rîndul său și omul, sălbătăcit de ură, 
Se ncumetea la luptă cu cel mai erîncen leu ! 


El cucerise ast-fel, afax” în largul firei, 
Repaos și putere, de glorie cuprins; 

Dar corpu-i înlăuntru, —săreazm al fericirei |— 
Fu pe neașteptate de un microb învins 

Ingrozitoarea boală, ce 'n sînge varsă moarte, 
Luă omului puterea, necontenit să/l poarte 
Pe căi de suferință, de groază şi de chin... 


Dar tu, savant ilustru, prin geniul tău divin, 
Zdrobişi vrășmaşu-acesta, menit a fi etern... 
In luptele științei ești Hercule modern ! 

GLUMA: 


Aseară ţi am trimis priviri 

Adinci și rugătoare, 
Tu mi-ai răspuns cu dulci zimbiri, 
'a razele de soare... 


Pe-o foaie din album ţi-am scris 
O frază și un nume ; 

lar tu, rizând încet, mi-aï zis : 
Că, nu te nerezi în... glume. 

Pa 


'Păcutele-mi nefericiri 

Mi le 'nţălegi acuma... 

Tubita mea, cu dulcă zimbiră, 
De ce nu'mi crezuși... gluma r 

BEA P sul 


— După François Coppée — 


Acasă venea zilnic topit de băutură, 

Şi biata lui femee răbda orï-ce tortură. 
Trăiau de multă vreme. Ea singură, vindută, 
De mic copil în drumul mizeriei căzută, 
Cu el înlănțuise a traiului povară, 

Şi suferea m tăcere bătaie și ocară. 
Vecinii, câte-o dată, aud biata cum plinge, 
Cînd furios bărbatul sub pumni spinarea fringe, 
Și-o chinuește pînă se mmoaie de-oboseală ;— 
Apoi se face-o largă tăcere mormiîntală. 

Dar într'o zi de iarnă, cînd aspra sărăcie - 

Preface o secundă în crudă vecinicie, 

Și gura cere piine și nui o fărmitură, 

Femeea naşte 'n chinuri o slabă creatură, 

Sărman copil! ce dulce și bună i-ar fi soarta, 
Născînd de ti-ar deschide spre somnul morței poarta! 
Bărbatul vine iarăși beat într'o zi, cum face 

In tot-d'a-una; însă e potolit și tace... 

Nu mai ridică mina nevasta iar să geamă, 

Sub lovituri puternici; acuma ea e mamă! 

Ci, zimbitor, alături de leagăn se așează 

Şi mîngiie copilul ce doarme și visează... 

Femeea cum îl vede, cu ochii arşi de ură, 

Intoarce către dinsul o rea căutătură ; 

Deprinsă cu bătaia lîntreabă și rinjește : 

„Azi nu mă baţi ? Ia spune-mi, ce lucru te opreşte ? 
„Eu te aştept !.. Hai, vino...şi dă-mi!..* Iar imbecilul 
Răspunde 'ncet: „Mi-e frică să nu deştept copilul !“ 


HH 

CĂLUGĂRUL 


Călugărul din vechiul, schit 

O zi la el m'a găzduit, 

Şi de-ale lumei mi-a vorbit... 

lar cînd să plec, lam intrebat : 

„Ce soartă rea te-a indrumat 

„Să cati un loc printre sihaştri 2% 

El mi-a respuns: „Doi ochi albaştri !“ 


Călugărul din vechiul schit 
De-un dor ascuns a 'nebuuit. 


cn 

Atuncă tovarășii lui buni 

Intiun ospiciu lau lăsat. 

Lam revăzut, Pam- întrebat: 

„Ce te-a adus printre nebuni ? 

„Eu te știam printre sihaștri“ 

El mi-a răspuns: „Doi ochi albaştri !“ 

ZDRENȚUROSUL 


Tu nu mă poţi iubi pe mine: 
Tu ești frumoasă, eu... frumos ; 
Dar tu ești bine îmbrăcată, 

Şi eu sînt zdrențuros. 


Tu: mo să te oprești o clipă 

Durerea mea să mi-o asculți ; 

Tu treci în faietonu-ţi mindru, 
Eu prin noroi, descult. 

Şi wo să'mi fie dat norocul 

Odată să te chiem pe nume: 

Tumi pari din visuri că faci parte, 
Pe cînd eu sint din lume. 


Oh, cerul este plin de soare, 

Pămîntui plin de frumuseţe... 

Dar pentru ce nui fericită 
O inimă sub zdrenţe? - 

MUNCITORILOR 


— Cu prilejul serbămei internaţionale de 1 Maiŭ — 


In Mai, cind rozele ?nflorese, 
Scăldate n aurul din soare, 
Popoarele sărbătoresc 

A muncei sfintă sărbătoare; 
Și mbătrinita omenire 

In nedreptăţi și în dureri, 

E tînără ca ’ntreaga fire, 

Sub -cerul dulcei primăveri | 


Noroadele, prin cugetare, 
In ziua asta "și dau cuvint, 

Să şteargă tronuri și hotare. 

Să fie pace pe pămînt; 

Destule uri, destule patimi 2 
Ne-au dus acelaşi crud omor; —' 
Săracii nu maï au nică lacrimi 


Să "și plingă chinurile lor... 


Și pînă cînd să ni se spună 
Același vechii cuvînt nebun : 
Că, viaţa `i rea 2. Se face bună, 
Atunci cînd omul este bun! 
Pămiîntul este larg să mdemne 
Pe ori-ce om a-și lua un loc. 
Şi fie-care să 'şi însemne 

Pe el o brazdă de noroc! 


Din idealurile voastre, 


©, visători flimînză şi goi. 


o 

Vor răsări. ca niște astre, 
Senine lumi cu oameni noi ; 
Şi `n vremile acele sfinte 
Pămîntul poate va fi raiù : 
Vor răsuna mai dulci cuvinte 
-In cîntecile lor de Maiu! 

CÎT O VIAŢĂ... 


Ne-am întîlnit pe-o vreme tristă, 
Şi, plini de ploaie Și noroi, 

Cu ’ncredere ne-am luat de mînă, 
Pornind spre casă amindoi. 


In cameră un frig de moarte... 

Ea m'a ?ntrebat din ochi: rămâi ?— 
Și-am împărțit, străini și singuri, 
Același rece căpătăii, 

Şi unul altuia povestea 
Vieţei noastre ne-am șoptit: 
-Ea tot-d'a-una neiubită, 
Eu tot-d'a nna neiubit... 


C'o dureroasă voluptate 

La. sin ca doi copii ne-am strîns, 

Şin noaptea aceea, cit o viaţă, 

Am plâns... şi ne-am iubit... și am plins... 

030 BA NEI 


Ciobanii stau în jurul vetrei,— 
Afară negură şi moină. 

— „Mă, Miule, grăeşte unul, 
„Ce stai așa ?., ïa zi o doină !* 


Hei !.. de-asta'i arde lui acuma !.. 

El singur doar își ştie halul ..— 

Sfios şi necăjit răspunde: 

'— „Cu ce să cînt?,. can am cavalul ..* 

„Dar unde'i, mă 9 — „Unde să fie ?.. 


„L-a frint boieru pe spinare-mi ;— 
„Dar şi eu n gindul meu, de ciudă, 
„l-am tras o njurătură, barem !“ 


cz aci 

DIN BAVARIA | 


I 


Eï cîntă... Danţul lor se ?ntinde 
Sub umbra ulmului bătrîn, 

lar alţii beau și pe genunche 
Işi string iubitele la sîn. 


Țiganii tălmăcese pe strune 

Din cînteci vechi poveşti de dor, 
Și sub măestrele arcușuri 

Pling inimile tuturor... 

II 


Pavaria e plină toată 

De munţi, de lacuri, de femei, 

Şi nu-i drăguță să nu-și aibă 
Drăguţul ei. 


Străin cînd m'au văzut pe mine 

Că trec pribeag şi singur lacu, 

Toţi mau privit duios, şoptindu-și : 
„Săracu |“ ra 


Ihumsee, 1894. 

` ALELUIA 


„Egalitate ! Fraternitate !“ 


Se vaietă prin arbori vîntul... 

Şi pare-un glas pierdut pe stradă, 
Ce cîntă-a morței serenadă.: 
„W'acopere pe toți pămîntul... - 


„Nimic !.. rămîne 'n veci cuvintul 
„Din a vieţei tristă sfadă !..“ 

Se vaietă prin arbori vintul 

Și pare-un glas pierdut pe stradă... 

| Aţi înțeles deznodămîntul ? 
Ca întro stranie baladă, 
S'adună oasele grămadă, 
Ne face frați pe toți mormîntul. 
Se vaïetă prin arbori vintul... 

PRIVIND ALPII 


Te 'nalţă cu gindirea pe culmile senine, 

Și sufletu-ţi rămiie acolo tot-d'a-una, 
Tăcut şi singuratic,— precum în haos luna, 
Departe de-ale lumei sarcazme şi suspine... 


In sus, în sus spre largul tăcerilor eterne 
E singurul refugiu de pace și uitare; 

Cu cit ești mai departe de oameni e mai mare 
Şi liniștea, ce blindă pe fruntea ta s'așterne... 

Iar jos... aceleași patimi în veci o să rămînă, 
S'arunce printre oameni şi vrajbă și minciuni, 
Aceași comedie jucată de nebuni. 

Sfirşitul tot același: o mînă de țină... 


(Thumsee, 1894). 


Hp 

DIN GLASUL TĂU... 


Ai stat o seară, lingă mine, 
Pe-o bancă, şi-am vorbit 

De cite m lună şi în stele,— 
Și-apoi ne-am despărţit. 


Firește, cine ține minte 
Aceea ce-a fost ieri ? 
O seară trece și se uită, 
Ca multe alte seri... 

Dar mie mi-ai rămas în suflet 
O fericire rară: 

Ceva din glasul tău, mai dulce 
Ca liniştea de seară... 


E) 

“. 


FARMEC 


Am poposit o noapte, vere, 

La o cîrciumăreasă n sat, 

Și, arz-o focu de muiere, 
Pe semne că m'a fermecat: 

Din bun creştin mă chin cu stînga, 

Şi tot la ea m'ași îndruma; 

Şi nu mi-e că i-am lăsat punga, 
Dar i-am lăsat şi inima... 


(92 

PE LACUL THUM 
(Thumsee) 


Alunec, în luntre, pe lac, 

Și umbra pe apă s'așterne ; 

In juru-ne Alpii 'și desfac 
Priveliști eterne. 


Și cerbii pe ripe se suie 

Aiurea pierzindu-se `n cete 

Pe mal stai glume să'și spuie 
Grămadă de fete. 


Li 

Mi-e sufletul plin de uimire 
Şi-mi zic iar ce vecinie îmi zic : 
In lume e numai iubire, 

- Iar restul— nimic! 


Departe, o ţiteră plinge 
Accente nebune de patimi ;— 
In sufletu-mi singur se stringe 

0 lume de lacrimi... 


+ 


Reichenhall, 1894. 


PPE 


73 


www.dacoromanica.ro 


PE! 


ŢI) A 


„Duminică, ne-am dat cuvîntul 
„Să ne'mntilnim,— 

„Căci ne-am jurat în toată viața 
„Să ne iubim. 


„A mea a fost întîia oară... 
„Şi dracului 

„Sa dat că nare să mai fie 
„A nimănui. 


T4 

„Duminică am așteptat-o, 
„Dar na venit; 

„Am stat pe ginduri toată ziua, 
„ȘI nam dormit. 


„La cârciumă, un vechii prieten 
„Mi-a spus curat 
„O vorbă ce m'a scos din fire, 
- „M'a "'ntunecat. 


„Ază noapte i-am bătut în ușă; 
„Şi mi-a deschis; 

„A vrut să mi saruncen brațe.— 
„Nimic nam zis. 


„De piept am luat-o, ca o fiară, 
„Și am tîrît-o; 

„Dar... arma mi-a căzut din mină, 
„Nam omorit-o !“ 


CLL 
GU 

"RUNZE: DE TOAMNĂ 


Pică, frunzele de toamnă, 
Scuturate de furtună, 

Și picind ca o ninsoare - 
Fac pămîntului cunună. 


Melancolie, prin fereastră, 
Mi-arune ochii către ele, 
Și privindu-le le-asamăn 
Cu iluziile mele... 


ORA] 

DOUĂ DRUMURI 


Te-am întîlnit în drumul meii, 
Din întîmplare; 

Tu te grăbeai spre fericire, 

Ei rătăceam către uitare. 


Dar m'ai oprit cu un cuvint 
Și eo zimbire; 

Maï luat alăturea de tine. 

Pe calea către fericire... 


~ 

Azi te urăsc... șimi caut drumul 
In urma ta: 

Tu iești aiurea fericită, 

Pe cînd ei nu mai pot uita... 


Zo 

CÎNTĂREȚUL DE STRADĂ 


Intr’un oraş, din întîmplare, 
Venise-un cântăreț de stradă, 

Şi dintro ţiteră duioasă 

Cinta această serenadă;: 
„lubiți-vă! viaţa trece 

„Ca adierea unei seri; 

„In inimile iubitoare 

„E cald, senin,—sînt primăveri !* 


Atunci, băcanii audindu!'l, 


L’au dat afară din oraș; 

Jar unul dintre ci rostit-a : 

„Pe legea mea! e un pungaș! 

„Lângă teșghele, toată ziua, 

„Ca vai de lume ne trudim, 

„Să stingem ban cu ban, gramada 
„Noi navem vreme să iubim!“ 


Femeile au plins de mila 
Acelui cîntăreţ gonit ; 

Căci inimile lor duioase 

La viersul lui s'aii încălzit... 

Şi sau rugat să'l readucă, 

Să-i dea un ban, un adăpost; 
E zdrenţuros, e mort de foame 
Și e străinl—dar chip n'a fost! 


A 


In inimile tineri însă 
Rămas-a cântecul neşters... 

Și după cum aud pe unii 

Cam ast-fel treburile-aii mers: 
Băcanii-au strîns 'n toată viața 
Ban lingă ban, cu mare preţ; 
Pe cînd nevestele urmat-aŭ 
Povaţa-acelui cîntăreţ. 


SI. 


Aquarele 

O MINUNE 


"Țăranii "mi spun, cinstiți la vorbă, 
Că’s oameni drepți și buni: 
„Pădurea asta e vestită, 

„Vestită în minuni... 


„Atiţia suferinzi făcut-a s 
„De viață s'aibă parte, 

„Cind se credeai ajunși aproape 
„De ne 'ndurata moarte. 

„Din multe locuri depărtate 
„Vin oameni ca s'o vază.— 

„Și de mîndrețea-i fără, seamăn, 
„Adine se minunează!“ 


Ascult și 'ncep să cred ca dinșii 
Minunile aceste,— 

Cum un copil se 'nfiorează 

De ori-ce și ce poveste. 


Dar ași voi să 'ntreb pe unul, 
— El singur doar mi-o spune,— 
Dac'ar putea ca să mai facă, 
Pădurea o minune: 


Să-mi risipească stolul negru 
De nopţi și zile rele, 

„Şi să-mi redea nemărginitul 
Iluziilor melel.. 


Solca, 1895. 

DOI BEŢIVI 


Mă îmbătasem de privirea, 
De gura unei dulci femei.— 
Şi, beat, mă întorceam acasă, 
Pe drumul strejuit de tei. 


_“La o răspinte 'mi-ese `n cale. 
Un om necunoscut, străin,— 
Era tot beat,—dar beat, săracul, 
De suferințe și de vin. 


CO. 
(Zi 

Ne-am dat în vorbă despre multe, 
Ca niște liniștiți drumeţi; 
Şi ne-am mărturisit în fine 
Din ce pricină sîntem beți. 


„Eşti beat.—mi-a zis el filosofie,— 
„De fericire, de senin, 

„Curînd o să le "neci, ca mine, 
„Pe toate "m lacrime șin vin!“ 


a 

COPII... 


E un copil! E o copilă! 
Sint amindoi copiil.. 

Iubirea lor e o idilă, 
Cum sînt prin poezii... 


Furiși se întîlnesc adese, 
Şi el îi recitează 

Sonete din Musset culese; 
Ea.tace și oftează... 

El cu o vorbă mintea fură 
Şi-o farmecă, șiretul! 
Dar se loveşte peste gură 
Că i-a șoptit secretul... 


„Cu șoapte calde și timide 

- Iubirea lor și-o "ngînă, 
Iar întîlnirea lor se 'nchide 

C'o stringere de mînă. 


Se hotărise în ziua-a două 
Să se revadă iarăși... 

Iubirea lor e vecinic nouă. 
De și sint vechi tovarăși. 


- Și setea patimei aprinsă ~ 
Din ochi li se revarsă: 
Ea pleacă, de durere 'mvinsă, 

El cu simţțirea arsă | 

Iubirea lor e o idilă, 
Cum sint prin poezii: 

El un copil! Ea o copilă ! 
Sint amindoi copii! 

UNEI IUBITE 


Mă 'mbată glasul ei blajin 

Și părul ei lăsat pe spate... 
Ea mă iubește ca pe-un frate, 
Ca, pe-un copil orfan, străin. 


Se uită ’n ochii-mi cînd suspin, 
Mä ceartă-ades cu bunătate, ~ 
Mă 'mbată glasul ei blajin, 
Și părul ei lăsat pe spate... 

In fața- staŭ, tăcut, senin... 

Şi uit de-a vieţei răutate 

Cînd mînile-i, ca inspirate, 
Scot din elavir un plins divin... 
Mă "mbată glasul ei blajin... 

ACELEAȘI LOCURI... 


Le recunose aceste locuri: 
Cărările șerpuitoare 

Te duc sub tainici bolți de frunze, 
Te-ascund de lume și de soare... 


Un lin izvor își face cale 
Pe lingă șirul de anini, 


Iar dintrun pare aduce vintul 
Miros de salcie şi crini. 

lar seara "n amurgit, pe vale, 
S'aude clopotul din sat, 
Infiorînd nemărginirea 

C'un sunet vag și depărtat... 


Le recunosc aceste locuri,— 
Şi totuşi parcă mi sarat 
Așa străine... Le lipseşte: 
Inima mea de altă dată... 

VISĂTORUL 


Am rătăcit pe multe drumuri 
Șin lunga-mi rătăcire, 

Visam să întîlnesc o umbră, 
Ce'i zice: „Fericire“, 


Dar n'am găsit-o nicăirea.— 
Deunăză, obosit, 

Intro pădure fremătoasă, 

O clipă m'am oprit. 


Lie) 

Sub un copac, bătrin ca mine, 
O fată şi-un băiat  ' 

Se sărutai șoptindu-şi şoapte 
Cu glasul înginat. 


Şi cînd să plec, băiatul par'că 
Se înclină spre ea, 
Zicîndu-i blind: „©, tu, iubito; 


„Eşti fericirea mea!“ 


Am tresărit... Şin clipa-aceia, 
U'o repede privire, 

M'am și întors să văd cum este 
Visata fericire ?.. 


Era o fată cum sînt multe 
Prin sate și oraşe: 

Cu ochii mari, cu sînuri albe, 
Cu buze drăgălașe... 

Şi eu am rătăcit o viaţă, 
Pribeag, ca vai de mine,— 
Cind drumurile pretutindeni 
De fericiri sînt pline l.. 

TABLOU DE IARNĂ 


Pribegi, veniţi din altă ţară, 

Doi muzicanți bătrini, cu plete, 

Cerşetoreau. cîntînd pe stradă 
Din clarinete. 


O fată îmbrăcată ’n zdrențe 
Ii însoțea dintr'o chitară, — 


Atit de galbenă și slabă, 
Pärea de ceară... 

Şi câinii îi lätraŭ... și vîntul 

Le respundea cu lungi ecoui;— 

Un cârd de corbi ţipaii iernatic 
Pierduţi prin nouri... 


N. 

FIOR DE MOARTE 


E pace peste dealuri 

Şi umbre mari pe văi; 

Visează, dorm și uită 
Și buni şi răi... 


© margine de lună 
S'arată printre nori, 
Şi aurul ei cade 

Pe crengi și flori... 

Un filfiit de aripi 

Saude cînd şi cînd, 

Sau murmurul fîntînei 
Duios și blind... 


Şi, totuşi, de-o tristeţe 
Adîncă mă `nfior : 

Natura ’n veci e-aceeași,— 
7 Eu's călător !.. ; 

SFÎRȘITUL 


Cînd simți că moartea e aproape 
Să stingă 'n veșnicu-i repaos 
Vieaţa ta,—cum într'o clipă 
Se stînge-o stea pierdută 'n haos; 


Priveliștile depărtate, 

„De peste lanurile vieții, 
Ţi-apar ca niște zări albastre, 
Sub strălucirea dimineţii ; 

Convoiurile de iluzii 

Revin din negrul lor apus, 

Și trec din noii pe dinainte-ţi 
C'un farmec dureros, nespus... 


Păreri de răi se 'ngînă-atuncea 
Cu ultimele-adînci suspine, 

Că pentru tot-d'a-una moare 

Şi lumea care-o porţi în tine... 

IUBIRE 


Soldatul Ion nu știe carte, 
Că'n satu lui a fost 
Cioban la un boier,—și iacă, 
Rămas-a omu prost! 


De patru luni e în cazarmă, 

Și wa mvăţat, nătingu, 

Nici cum să meargă, cînd sergentu 
Comandă : „dreptu... stîngu...« 

Dar lui nui pasă!—Il usucă 
Un dor nebun de-o fată. 
Frumoasă, vere l.. știi, cu ochii 
S'o. sorbi, bat-o s'o batăl.. 


Și cum nu poate săi trimită, 
O slovă de la el, 

Soldatul Ion e trist, săracu, 
Nu ride mai de fel. 


Cind întilnește-un om din satui 
Il roagă blind: „mă, frate, 

„Să spui Ileanei.. că sînt bine, 
„Şi... multă sănătate !“ 

MELANCOLIE 


Cind, primăvara, vinen cîrduri 

Poporul blind de rîndunele, 

Eŭ parcă-aștept să se re'ntoarcă, 
Și visurile me'e 


Cind viaţa pare mai frumoasă 

Și mai lipsită de suspine, 

Fii tot aştept să se re'ntoarcă 
Și visele-mi senine... 

Se duce vara....și se duce 

Poporul blind de rindunele,— 

Iar eŭ mă simt tot mai” departe 
De visurile mele... 

DOUĂ DIMINEȚI DE-APRILE 
— După. Wiliam Wordsvorth = 


„Mergeam încet.—și răsăritul 
„Se "nflăcăra de-o pară vie; — 
„Matei, privind, s'opri și zise: 
„„In voia Domnului să fie !““ 


„Era în satu-acela dascăl, 

„Cu păr frumos, dar cărunțit; 
„ȘI, cum era zi de vacanţă, 
„Părea mai vesel, negreșit, 

„Pe lîngă grine şi piriură 
„Irecînd așa, ne învoim 

„In dimineaţa-aceea, veseli 

„O zi prin munţi să pribegim.... 


„Ei. ce e? îl întreb atuncea, 
„Cind soarele a răsărit, _ 
„Ai suspinat fără de voie, 
„Şi-o vorbă tristă ai rostit ! 


„Matei s'opri a doua oară, — 
„Durerea lui nu mi-o ascunse ;-— 
„Privind spre culmea unui munte 
„Aceste vorbe îmi respunse: 


»»Vezi norul cel aprins de raze 
»»Și uşuratec ca un fum? 


»»Imi aminteşte-o dimineaţă, 
»»De sînt trei-zeci de ani acum. 

»»Și tot de-asupra-acestor locuri, K 
»»In dimineața-aceleï zi 

»»De-Aprile, cerul era ast-fel: 
»„Plin de culori trandafirii |... 
„Mergeam c'o linie în mînă, 
„„Nepăsător de ginduri rele; — 

„„In cimitir m'abat de odată, 
»„Lângă mormîntul fiicei mele. 


„Era de nouă ani..... lot satul 
„„Privea la ea ca la o floare. 
»»Și glasul ei părea că este 
„nUn cintec de privighietoare..... 


»„Și Ema mea în groapa rece 
»„Dormea în noaptea ei de ghiaţă ; 


„„Dar o iubeam mai mult ca moartă, 
»„De cit ași fi iubit-o'm viaţă... 


e 

ÎN TRESTII 


Lenea, zilelor de vară 
E stăpînă peste fire: 
Dorm livezi, păduri și ape 
Intr'o dulce neclintire. 


Lumea pare liniștită 
Sub o vrajă de tăcere, 
Ca o minte visătoare 
Fermecată de himere... 

Eŭ, în lac, ascuns în trestii, 
Stai pe vremea asta caldă, 
Căci în fie-care zi, spre seară, 
Vine-o fată de se scaldă. 

IRONIE 


In fundul unui vechiu sertar 
Păstram scrisorile Mariei; 
Le-am recitit deunăzi iar, 
Şi ris-am risul ironiei. 


In toate-acele vorbe, una 
Suna mai fără de 'nţeles,— 
Şi ea se repeta mai des,— 
Era cuvintul: zot-dauna ! 


ED 

CÎNTEC DE BOHEM 


Eu n'am iubit prințese, saŭ marchize 
Și n'am visat, ca alţii, la regine; 
ar cînd eram adoleşcent, prieteni, 
S'ar fi uitat și zînele la mine. 


Dar mi-au plăcut femeile acelea 

Cu inimile simple, arzătoare, 

In cari tot rămîn sehintei, ecowï, 
Și chiar atuncea cînd iubirea moare. 


116 


www.dacoromanica.ro 


Tar azi, cînd s'aii dus multe din iluziă, 
Şi nu mai cred în dragostele sfinte, 
Cînd mă ?ntîlnese ele "mi trimit... surisură, 
In semn că'și mai aduc de mine-aminte. 

LEGEA 


„La munca silnică pe viaţă!“ 
Fu a juraţilor sentință; 

Iar. vinovatul,—trist și galbin 
De groază și de suferință, — 
Imbrăţișindu-și 'copilașii, 

Strigă cu vocea înecată: 

„De astă-zi nu mai aveţi tată !* 

PE UN ALBUM 


De ar fi să spun vr'o dată 
Liniştea cum o "nţeleg, 
Pacea ochilor albaștri 
M'ași grăbi ca s'o aleg. 


Şi cu toate astea, cine 
Inima mi-a răzvrătit-o, 


Liniște de nu mai are?... 
Pacea. ochilor, iubito | 

| Pe cînd trăiam fără să şti 
| Ce e iubirea și durerea, 

| Mereii doream să le cunosc 
| 


Azi cînd trăesc ştiind ce e 
Iubirea ca și suferința, 
Imi pare răi că nam știut 
Să preţuesc ce'i neștiința 


Loe 
OVOS 

Şi să le înpărtășesc puterea. 


UNEI FEMEI 


(Serisoare) 


Tu aï plecat cu sufletul nostalgic 

De ceruri largi, de vecinici primăveri, 
In ţara caldă unde tot-d'a-una 

Sint infloriţi frumoșii palmieri. 


De pe la noi ce vești să'ţi daŭ, iubito? 
Nu sînt nici flori, nici rîndunici....e iarnă... 
Şi simt că peste inima mea tristă 
Vitarea ta începe să s'aștearnă... 


121 


www.dacoromanica.ro 


O! vino mai curînd....de mai ţii minte 
Cuvintele șoptite la plecare, 

Şi plinsul mei ce mil ștergeai cu părul— 
O! vino maï curind....și adu-mi soare... 


caz 

Adevărul asupra operilor abatelui 
SEBASTIAN KNEIPP 


+. Sa pus în vînzare în București, niște ESTRACTE din o- 
perile preotului SEB. KNEIPP, cari cuprind, culegeri de ici 
colea, din cele 4 mari volume, scise cu autor în limba ger- 
mană. Aceste patru volume, format mare cuprind 120 de coli 
„de tipar; pe cînd cele două mici cărticele au abea 20. Și 
pentru a induce în eroare publicul, editorul a rupt în două 
„volumul, înbrăcindu-le în două coperţi şi dind as-fel aceste, 
drept două volume. In realitate însă, volumul întăi se mîn- 
tue în mizlocul frazei; iar al doilea incepe de-a dreptul cu 
pagina 321 şi fără nici un titlu. Publicul arecunoset înda- 
tă acest fapt și a ramas surprins, pînă unde poate merge 
îndrăzniăla unui editor, care a făcut din aceste cărți folosi- 
toare sănătăței, un extract, care descrie palid ceia ce auto. 
rul a compus atit de frumos.  Demascăm! această ` speculă, 
dind de o cam dată, două din volumele complecte ale pre- 
otului Seb. Kneipp: 


ele ia saaal 
„Cura mea de apă 
un volum mare de 465 de pagini (26 de coli) 


„TRAITI ASTFEL“ 


de 420 de pagini (26 de coli). 
Aceste 2 volume sunt traduse intocmai după cele originale. 
Fie-care volum se vinde numai cu modestul preț de 2 lei 
unul. 


Ast-fel vine adevărul la lumină. 
Deci nu cumpăraţi operile abatelui Kneipp pină nu veți 
ceti pe copertă editura LIBRARIEI FRAȚII ȘARAGA IAȘI. 
Observaţi deci bine; decă vroiţi adevăratele opere ale 
- preotului Kneipp. Se află de vinzare la toate librăriile din 
țară. Deposit general pentru Bucuresci la librăria I. A. 
Yaraga, Str. Fintêînei No. 21. 

